杜黃裳
参考资料

↑  《太平广记·卷二七一》：潘炎侍郎，德宗时为翰林学士，恩渥极其异，妻刘晏女也。京尹某有故伺候，累日不得见。乃遗阍者三百缣。夫人知之，谓潘曰:“岂为人臣，而京尹愿一谒见，遗奴三百缣。其危可知也．”遽劝潘公避位。子孟阳初为户部侍郎，夫人忧惕，谓曰:“以尔人材，而在丞郎之位，吾惧祸必之至也．”户部解喻再三，乃曰:“不然，试会尔同列，吾观之。”因遍招深熟者。客至，夫人垂帘视之。既罢会，喜曰:“皆尔俦也，不足忧矣。”问：“末座惨绿少年何人也？”曰：“补阙杜黄裳。”夫人曰:“此人全别，必是有名卿相。”
↑  《类说·卷四十三》：潘炎，德宗时翰林学士，妻，刘晏女也。京兆有故，伺候累日不得见。乃遗守门者三百缣。夫人曰:“岂有人臣，京兆尹愿一见，遗奴三百缣？其危可知也！”劝炎避位。子孟阳，初为侍郎，夫人曰:“以尔人材，而位丞郎，吾惧祸至。试会尔同列，吾观之。”客至，夫人喜曰:“皆汝之俦也。末坐惨绿少年何人也？”曰:“补阙杜黄裳。”夫人曰:“此人全别，必是有名卿相。”
↑  《幽闲鼓吹》：潘孟阳为户部侍郎，太夫人忧惕谓曰:“以尔人材而在丞郎之位，吾惧祸之必至也．”户部解喻再三，乃曰:“不然试会尔列，吾观之。”因遍招深熟者。客至，夫人垂帘视之。既罢会，喜曰:“皆尔之俦也，不足忧矣。末坐绿衣少年何人也？”答曰:“补阙杜黄裳。”夫人曰:“此人全，别必是有名卿相。”
↑  《唐语林·卷三》：潘炎，德宗时为翰林学士，恩渥极异。其妻刘氏，晏之女也。京尹某有故，伺候累日不得见，乃遗阍者三百缣。夫人知之，谓潘曰:“岂有人臣，京尹愿一见，遗奴三百缣帛？其危可知也！”遽劝潘公避位。子孟阳，初为户部侍郎，夫人忧惕曰:“以尔人材而在丞郎之位，吾惧祸之必至也．”户部解谕再三，乃曰：“试会尔同列，吾观之。”因遍招深熟者。客至，夫人垂帘视之。既罢会，喜曰：“皆尔之俦也，不足忧矣。末后惨绿少年，何人也？”答曰:“补阙杜黄裳。”夫人曰:“此人自别，是有名卿相。”
↑  《续世说·卷八》：潘炎，德宗时翰林学士，恩渥极异。其妻刘晏女也，京尹有故伺候炎，累日不得见，乃遄闻者三百缣。夫人知之，谓炎曰:“岂有京尹愿一见遗奴三百缣，其危可知也。“遽劝炎避位。子孟阳初为户部侍郎。夫人忧惕曰:“以尔人材而在丞郎之位，吾惧祸之必至”。孟阳解论再三，乃曰:“不然试会尔同列，吾将观之。”因偏召深熟者客至，夫人垂帘观之。既罢会喜曰:“皆尔之俦也，不足忧矣。末坐惨绿少年何人也“曰:“补阙杜黄裳”。夫人曰:“此人全别，必是有名卿相”。
↑  《南部新书·己》：潘孟阳，炎之子也。其母刘夫人，晏之女。初为户部侍郎，夫人忧曰:“以尔人材而在丞郎之位，吾惧祸之必至也．”户部解喻再三。乃曰:“不然，试会尔列，吾观之。”因遍招深熟者，客至，夫人视之，喜曰:“皆尔俦也，不足忧矣。向末坐惨绿少年，何人也？”曰:“补阙杜黄裳。”夫人曰:“此人全别，必是有名卿相。”
↑  《旧唐书》卷 147 《杜黄裳传》：“三年九月，卒于河中，年七十一，赠司徒，谥曰宣。”《新唐书》卷 169 《杜黄裳传》：作“年七十”。
↑  永貞中，韦执谊為權相，黃裳未嘗阿附。《旧唐书·杜黄裳传》云：“女嫁韦执谊，……及执谊谴逐，黄裳终保全之，洎死岭表，请归其丧，以办葬事。”
↑  《全唐文·卷六百三十一·故河中节度使检校司空平章事杜公夫人李氏墓志铭》：粤元和三年，岁在八月某朔某日，河中、晋、绛等州节度使检校司空平章事国公夫人赵郡李氏薨於公宫之正寝，享年若干。有子五人：长曰载，河南府功曹参军；次曰翁归前太常寺奉礼郎，次曰宝符，前河南府参军次曰义符，宏文馆明经．有女二人：长适监察御史武功苏德舆，次适故相国崖州员外司马京兆韦公执谊。命载等以其年十月某日，奉青车裳帷，备《春秋》葬君夫人之礼，卜定於某县之某原，俾门下士刑部郎中兼侍御史东平吕某著之於志。李，著姓也，其因生启胤之始，若谷出日，岷山导江，光流派别，百代可见。赵之东祖，尢贵州乡，缨组蝉联，布在家牒。太宗革昏隋室，毓德秦邸，裒衣侍学，十有八士，夫人之高祖天策府仓曹参军曰守素在焉，与申公士廉刊定《氏族》，该明条贯，天下宗之。大王父稷山令讳延祖，王父赵城丞讳仲将，考菀邱令讳映，皆以懿文通经，雅度清节，卒负天爵，沦於下寮。泌之洋洋，亦流恺悌，夫人即菀邱府君之第五女也。积善馀庆，未归后嗣，自他有耀，女德挺生。常山炳其阴灵，大陆资乎秀气，在娠而卜，光有贵繇。垂发之岁，蔚其德容，蕴沉明之识，含柔立之操，生知敬爱，性合图史。顾复长之，如滋芳兰之易茂，姆师教之，如琢美玉之易成也。年甫二十，归我公。爰自缘衣，至於陶翟，率履一贯，星纪四周。尽瘁德义之门，辅建公侯之业，祭服非手出不荐，宾馈非躬具不陈，非门内之事不询，非女工之物不视，言契《诗》教，动归礼防，不失信於儿童，无惰容於暗室，抚宁孤贱，膏雨之沾濡，叶比宗姻，阳春之感畅。式是家道，刑于国风，盖母仪之高标，内则之全致者已。宜其风信顺之，迈期颐之年，抱孙高堂，视子华发。而未跻中寿，未极殊休，辍琴瑟於春堂，委繁华於朝露，莫诉之酷，可胜言哉。夫人始封替皇县君进封真定郡君，又为真定夫人，从夫之贵也。夫人始家蒲城，司空委禽之日，实参汾阳王军事，数十年外。来为小君，鱼轩昼游，里如旧，稀代之荣也。呜呼！荣与阅水俱逝，贵与朽壤同堙，唯柔芳与懿问，贯终古而不泯。铭曰：仁为源，义为藩，启华胄，立清门，代济美兮。娟清明，慝柔启，月之出，桃之华，天锺是兮。容在礼，言顾《诗》，工务本，德从宜，佐君子兮。富而约，贵而降，宜象服，封大邦，邈未始兮。荣何晚，落何先，郁遐庆，摧中年，懵神理兮。迁於堂，祖於庭，篆幽础，泉扃，永垂范兮。
↑  夫文林郎守左金吾衛兵曹參軍楊宇述并書《唐故京兆杜氏夫人墓銘并序》：善馳于生惡，綿綿於世，天能産之而不能御之，吾不知天之意也。夫人京兆杜氏，唐丞相黄裳之孫，竟陵太守寶符之長女。外祖清河崔洪，宦不達而門地爲甲，則源流可詳耳。夫人諱絪，字素君，崔氏出也。先夫人早世。夫人年九歲，太守躬自撫養之，居母喪，則有至性，聞於親戚，間性端謹閑雅，不苟言苟笑。年廿三，從先府君之命適我家，於今四年矣。有女一人曰周。事姑以孝勤，從夫以柔順。夫有乳子，非己之出，夫人能愛育之，以及行走，婦德母儀，親黨推美焉。會昌二年秋，太守終竟陵，夫人丁父喪，毀滅號泣，過乎嗣子。
↑  《唐文续拾·卷五·唐故京兆杜氏夫人墓志铭》：夫人京兆杜氏，氏为名有日矣。自虞以还，谱牒承美，挥翰于太史氏也，阅周、秦、汉、魏之书，迨于革隋，不远百祀，而杜之嗣续官业有功于时者，有名赫于代者，有负大人之材不伸于岩野者，有词清人标为缙绅之准绳者。暨夫神尧帝天下，文皇宅西海若室屋之时，贤相有翼戴之功，推夫人七世祖也，时封莱国公，名见史藉。厥后随圣叶而代有焕于文学者：夫人曾大父讳含章，任左千牛，累赠郑州刺史；夫人大父讳绾，任京兆府司录，累赠尚书左仆射；夫人父讳黄裳，任检校司空同中书门下平章事兼河中晋绛慈隰等州节度使，累赠太尉。外族李氏，出赵郡，封东祖，世有大官，不书可认，其业茂矣。门风清扬，有弟兄四人，皆服勤儒业；姊妹五人，举其显者，由次姊适宰相韦执谊，外生有官于台阁者。夫人天锡明敏，若非学知，罔究古籍而洞得淑态。笄年适河东裴澣。澣以门子入仕，历官五任。澣氏之有别也，测涉河而东，宜指大山，山突古坟，松贾百里，岗环势止，徒茔畿洛，自得姓以来，代修儒业，史笔褒之为第一，衣冠凡三世，外内皆显名迹，追封定谥，为琳琅慕向。澣性谨厚，志尚儒雅，凡未识澣者，见澣之风度俯仰，皆曰：“岂非硕德名儒之家耶！”由是人十之七八具词也。澣曾官于河潼知华驿。时属河北有师拒王命者，持诏之臣，往复军师，日之百数辈，阗溢馆舍。公食不足，即夫人罄其私室以备官须，往往寒衣不纩，箪食绝昧，虑澣之内愧，以职公而不补其家，则假以他事，而饰词以相怡悦。时家甚窘，而礼义富之。适澣廿年，生子九人：长曰枘，业擅两经；次及女等，年皆稚子，志性甚高。夫子享年卅七，大和乙卯岁殁于崇贤里僦宅。鸣呼！天施几何，何人鹤年，余馨尚存，吉人遗旨，里闾为哭，亲爱无生。以其年十一月廿九日权窆万年县宁安乡杜光里。时弟宝符追亡姊之行止，未编史策，愿写志石。其文曰：高道浮云，云散何寻。德润和璧，其璧永沈。令门正肥，青楼始构。寂寞其生，炜烨其后。岩甚壮，有时而倾。穷冬枯连，有时而精。沧波万里，有时而田。丘墟荒野，有时而城。死杨空株，有时而梯。夫人此去，永永无期。善恶莫分，孰宰冥。夫人忽夭，苍不知。